Es ischs Johr 2011 und Wält ratteret immerno im gliche Rhythmus wie vor 40 Johr. Vor 40 Johr hed die politisch Region nochli andersch usgseh, s heds rote Kulm no gäh und in Burg hemr absoluti Mehrheite gha. Vor 40 Johr isch au s Fraustimmrächt igfüehrt word. Vor 40 Johr isch meh sich s erst Mol de ökologische Gränze vom Wachstum bewusst worde. Vor 40 Johr isch aber au die Republikanisch Bewegig und die Nationali Aktion us de Taufi  ghobe worde, d Lüt hend über d Initiative zur Beschränkig vom Usländerateil abgstumme. No immer gihts Chräft, wo zrugg zum Vorvorgeschter wend, wo die abendländisch Kultur bejuble, no immer gihts i üsre Gsellschaft plumpi Feindbilder... Rächtspopulischte i ganz Europa sind im Höheruusch, no immer wird i de Politik viel über Hinterzimmer und fetti Gäldbündel greglet. Und uf de ganze Wält stärbed au immerno Lüt, nur wilsi für d Freiheit ihri Meinig z säge istönd.